Virallinen lehti nro C 362 , 02/12/1996 s. 0108



A4-0287/96 Ehdotus Euroopan parlamentin ja neuvoston päätökseksi Euroopan yhteisön tartuntatautien epidemiologisen seurannan ja valvonnan verkoston luomisesta (KOM(96)0078 - C4-0189/96 - 96/0052(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan 9 kappale a (uusi) >EP:n äänestyksessä hyväksytty teksti> 9a. Jäsenvaltioiden tartuntatautien epidemiologisen seurannan rakenteet ovat nykyään puutteelliset ja näin ollen on tarpeen perustaa pysyvä rakenne yhteisön tasolle, (Tarkistus 2) Johdanto-osan 10 kappale >Alkuperäinen teksti> 10. Terveyden alalla toteutettujen toimenpiteiden yhteydessä on otettava huomioon muut yhteisön toteuttamat toimenpiteet kansanterveyden alalla tai toimenpiteet, joilla on vaikutusta siihen, >EP:n äänestyksessä hyväksytty teksti> 10. Terveyden alalla toteutettujen toimenpiteiden yhteydessä on otettava huomioon muut yhteisön toteuttamat toimenpiteet kansanterveyden alalla tai toimenpiteet, joilla on vaikutusta siihen, mukaan luettuna kolmansien maiden kanssa toteutettavat toimet, (Tarkistus 3) Johdanto-osan 12 kappale >Alkuperäinen teksti> 12. Asiantuntevien kansainvälisten järjestöjen yhteistyötä, erityisesti tautiluokituksen osalta, olisi edistettävä, >EP:n äänestyksessä hyväksytty teksti> 12. Yhteistyötä kansainvälisten asiantuntijajärjestöjen, erityisesti Maailman terveysjärjestön, kanssa olisi edistettävä erityisesti tautiluokituksen osalta, mukaan luettuna asianmukaisen kielen ja teknologian käyttö, (Tarkistus 4) Johdanto-osan 14 kappale >Alkuperäinen teksti> 14. Viimeaikainen vakavien tartuntatautien ilmaantuminen tai uudelleenilmaantuminen on osoittanut, että hätätapauksissa komission on pystyttävä saamaan nopeasti kaikki tarpeelliset tiedot asianmukaisesti esitettyinä, >EP:n äänestyksessä hyväksytty teksti> 14. Viimeaikainen vakavien tartuntatautien ilmaantuminen tai uudelleenilmaantuminen on osoittanut, että hätätapauksissa komission on pystyttävä saamaan nopeasti kaikki ennakolta vahvistetun tutkimusmenetelmän mukaisesti kerätyt tiedot ja tulokset, (Tarkistus 5) Johdanto-osan 15 kappale >Alkuperäinen teksti> 15. Yhteisön yksityiskohtaisten erityissääntöjen vahvistamisella varmistetaan, että kaikki jäsenvaltiot saavat väestönsä suojelun varmistamiseksi nopeasti tiedon mahdollisesta hätätilanteesta, >EP:n äänestyksessä hyväksytty teksti> 15. Hätätilanteessa yhteisön verkostolla on oltava edellytykset toimittaa viipymättä hallussaan olevat tiedot ja tulokset kaikille jäsenvaltioille niiden väestön suojelun varmistamiseksi, (Tarkistus 6) Johdanto-osan 18 kappale a (uusi) >EP:n äänestyksessä hyväksytty teksti> 18a. Euroopan unionin ja Yhdysvaltain toimintaryhmä käy neuvotteluja, joiden tarkoituksena on ottaa käyttöön maailmanlaajuinen tartuntatautien varoitus- ja toimintaverkosto, (Tarkistus 7) 1 artiklan ensimmäinen kohta >Alkuperäinen teksti> Perustetaan Euroopan yhteisöön epidemiologisen seurannan ja tartuntatautien valvonnan yleisverkosto. >EP:n äänestyksessä hyväksytty teksti> Perustetaan Euroopan yhteisöön epidemiologisen seurannan, ennakkovaroittamisen ja tartuntatautien valvonnan yleisverkosto. (Tarkistus 8) 1 artiklan toinen kohta >Alkuperäinen teksti> Tämä yhteisön verkosto luodaan aloittamalla asianmukaisia teknisiä apuvälineitä käyttäen pysyvä tietojenvaihto niiden virastojen välillä, jotka jäsenvaltion tasolla ja jälkimmäisen alaisuudessa toimien huolehtivat epidemiologiseen seurantaan liittyvien tietojen keruusta ja valvontatoimenpiteiden yhteensovittamisesta. >EP:n äänestyksessä hyväksytty teksti> Tämä yhteisön verkosto luodaan aloittamalla asianmukaisia teknisiä apuvälineitä käyttäen pysyvä tietojenvaihto niiden virastojen, jäljempänä 'Eurocenterit', välillä, jotka jäsenvaltion tasolla ja jälkimmäisen alaisuudessa toimien huolehtivat epidemiologiseen seurantaan liittyvien tietojen keruusta ja valvontatoimenpiteiden yhteensovittamisesta voidakseen toimittaa ne keskusyksikölle: Euroopan tartuntatautien seurantakeskukselle. (Tarkistus 9) 2 artiklan 1 kohta >Alkuperäinen teksti> 1. «epidemiologisella seurannalla» tarttuvia tauteja koskevien terveystietojen jatkuvaa ja järjestelmällistä keruuta, analyysiä, tulkintaa ja levittämistä asianmukaisten torjuntatoimenpiteiden toteuttamiseksi; >EP:n äänestyksessä hyväksytty teksti> 1. «epidemiologisella seurannalla» tarttuvia tauteja koskevien vertailukelpoisten ja yhteensopivien terveystietojen jatkuvaa ja järjestelmällistä keruuta, analyysiä, tulkintaa ja levittämistä asianmukaisten torjuntatoimenpiteiden toteuttamiseksi; (Tarkistus 10) 3 artiklan a kohta >Alkuperäinen teksti> a) liitteessä olevassa luettelossa tarkoitettujen vakavien ja/tai harvinaisten tautien tai tautiryhmien ilmaantuessa tai uudelleenilmaantuessa kyseisen jäsenvaltion omalle alueelle; >EP:n äänestyksessä hyväksytty teksti> a) liitteessä olevassa luettelossa tarkoitettujen vakavien ja/tai harvinaisten tautien tai tautiryhmien ilmaantuessa tai uudelleenilmaantuessa kyseisen jäsenvaltion omalle alueelle 8 artiklan määräysten mukaisesti; (Tarkistus 11) 3 artiklan b kohta >Alkuperäinen teksti> b) liitteessä olevassa luettelossa tarkoitettujen vakavien ja/tai harvinaisten tautien tai tautiryhmien kulkeutuessa sen alueelle jostakin toisesta jäsenvaltiosta tai yhteisön ulkopuolisesta maasta. >EP:n äänestyksessä hyväksytty teksti> b) liitteessä olevassa luettelossa tarkoitettujen vakavien ja/tai harvinaisten tautien tai tautiryhmien kulkeutuessa sen alueelle jostakin toisesta jäsenvaltiosta tai yhteisön ulkopuolisesta maasta 8 artiklan määräysten mukaisesti. (Tarkistus 12) 4 artikla >Alkuperäinen teksti> Komissiota avustaa tämän päätöksen täytäntöönpanemisessa jäsenvaltioiden edustajista muodostuva pysyvä komitea, jossa on yksi edustaja jokaisesta jäsenvaltiosta ja jonka puheenjohtajana on komission edustaja. >EP:n äänestyksessä hyväksytty teksti> Komissiota avustaa tämän päätöksen täytäntöönpanemisessa jäsenvaltioiden edustajista muodostuva pysyvä komitea, jossa on yksi edustaja jokaisesta jäsenvaltiosta ja jonka puheenjohtajana on komission edustaja. >Alkuperäinen teksti> Komission edustaja luovuttaa komitealle suunnitelman toteutettavista toimenpiteistä. Komitea antaa lausunnon suunnitelmasta puheenjohtajansa vahvistaman määräajan kuluessa, joka määräytyy käsiteltävän asian kiireellisyyden mukaan. Lausunto annetaan perustamissopimuksen 148 artiklan 2 kohdassa määrätyllä enemmistöllä neuvoston komission ehdotuksesta tekemien päätösten osalta. Komitean äänestyksissä jäsenvaltioiden äänet painotetaan edellä mainitun artiklan mukaisesti. Puheenjohtaja ei osallistu äänestykseen. >EP:n äänestyksessä hyväksytty teksti> Komission edustaja tekee komitealle ehdotuksen tarvittavista yleisistä toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan maninitussa artiklassa määrätyllä tavalla. Puheenjohtaja ei osallistu äänestykseen. >Alkuperäinen teksti> Komissio säätää suunnitelluista toimenpiteistä ja panee ne täytäntöön viipymättä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaiset tai jos lausuntoa ei anneta, komissio antaa välittömästi neuvostolle ehdotuksen toteutettavista toimenpiteistä. Neuvosto säätää toimenpiteistä määräenemmistöllä. >EP:n äänestyksessä hyväksytty teksti> Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. >Alkuperäinen teksti> Jos neuvosto ei kolmen kuukauden kuluessa siitä, kun se on saanut ehdotuksen käsiteltäväkseen, ole säätänyt toimenpiteistä, komissio säätää ehdotetuista toimenpiteistä ja panee ne täytäntöön välittömästi. >EP:n äänestyksessä hyväksytty teksti> Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. (Tarkistus 13) 5 artiklan 1 kohta >Alkuperäinen teksti> 1. tapausten yhteistä määrittelyä, erityisesti kliinistä määrittelyä ja tarvittaessa sairauden aiheuttavan mikrobin mikrobiologisten ominaisuuksien määrittelyä; >EP:n äänestyksessä hyväksytty teksti> 1. tapausten yhteistä määrittelyä, erityisesti kliinistä määrittelyä ja, aina kun mahdollista, sairauden aiheuttavan mikrobin mikrobiologisten ominaisuuksien määrittelyä; (Tarkistus 14) 5 artiklan 4 kohta >Alkuperäinen teksti> 4. erityisissä hätätapauksissa toteutettavia suojelutoimenpiteitä varsinkin satamissa ja lentokentillä; >EP:n äänestyksessä hyväksytty teksti> 4. erityisissä hätätapauksissa toteutettavia suojelutoimenpiteitä varsinkin ulkorajoilla; (Tarkistus 15) 5 artiklan 5 kohta a (uusi) >EP:n äänestyksessä hyväksytty teksti> 5a. verkoston toiminnan säännöllistä arviointia, mukaan luettuna Euroopan parlamentille ja jäsenvaltioille viiden vuoden kuluessa esitettävä kertomus, jossa esitetään todisteet voimavarojen ja rakenteellisen kapasiteetin tehokkaasta käytöstä; (Tarkistus 16) 6 artikla a (uusi) >EP:n äänestyksessä hyväksytty teksti> 6 a artikla Yhteisön verkoston on viipymättä toimitettava kaikkien jäsenvaltioiden toimivaltaisille viranomaisille edellä 5 ja 6 artiklassa tarkoitetut tiedot. Sen on toimitettava jäsenvaltioiden toimivaltaisille viranomaisille kaikki sen tiedossa olevat, sellaisia hätätilanteita koskevat tiedot, jotka ovat seurausta Euroopan yhteisön alueella ilmaantuneista tai uudelleen ilmaantuneista taikka kolmansista maista kulkeutuneista vakavista tartuntatautitapauksista. (Tarkistus 17) 8 artikla >Alkuperäinen teksti> Komissio voi muuttaa tai täydentää tämän päätöksen liitettä 4 artiklassa määrättyä menettelyä noudattaen. >EP:n äänestyksessä hyväksytty teksti> Tämän päätöksen liitettä voidaan muuttaa tai täydentää 4 artiklassa määrättyä menettelyä noudattaen. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi Euroopan yhteisön tartuntatautien epidemiologisen seurannan ja valvonnan verkoston luomisesta (KOM(96)0078 - C4-0189/96 - 96/0052(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(96)0078 - 96/0052(COD)) ((EYVL C 123, 26.4.1996, s. 10)), - ottaa huomioon EY:n perustamissopimuksen 189 b artiklan 2 kohdan ja 129 artiklan, joiden mukaisesti komissio on antanut ehdotuksen parlamentille (C4- 0189/96), - ottaa huomioon työjärjestyksensä 58 artiklan, - ottaa huomioon ympäristö-, terveys- ja kuluttajansuojavaliokunnan mietinnön sekä budjettivaliokunnan lausunnon (A4-0287/96); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Huomauttaa, että komission on annettava parlamentin käsiteltäväksi kaikki muutokset, jotka se aikoo tehdä parlamentin tarkistamaan ehdotukseen; 5. Kehottaa puhemiestään välittämään tämän lausunnon neuvostolle ja komissiolle.